Черковна (област Варна)
Черковна е село в Североизточна България. То се намира в община Провадия, област Варна.

История 

За първи път името на село Черковна се споменава в записка на дубровнишкия търговец Павел Джорджич (10 януари 1595 г.) адресирана до Стефан Батори (княз на Седмоград). Публикувани са във Флорентинския архив. През 1838 г. започнали строежа на черква, завършена през 1841 г. Служила е като храм на околните села. Първото училище във варненска област е открито на 8 ноември 1841 г. от Рашко Илиев Блъсков. Първоначално с 15 деца от Черковна, а по-късно и с ученици от целия Сърт. Историята на черковненци говори, че техните деди и бащи са били предприемчиви, будни и свободолюбиви хора. Неведнъж съдбата им е поднасяла горчилки, но те винаги са ги превъзмогвали и чрез упорит труд са превръщали своя роден край в градина. Неведнъж населението на Черковна е било принуждавано да напуща градените с упование за по-светли дни домове и да бяга далеч в Силистренско или зад пределите на родината. Но родния край то никога не е забравяло и отново се е връщало на своите земи. Градините и лозята отново са се разцъфтявали и натежавали с обилен плод и стада добитък са пълнели кошарите на работливите стопани.

Населението от този край е известно със своята ученолюбивост. Черковна в ония времена бива не само административен, но културен и просветен център за този край.

Население 
Численост на населението според преброяванията през годините:

Етнически състав

Преброяване на населението през 2011 г. 
Численост и дял на етническите групи според преброяването на населението през 2011 г.:

Културни и природни забележителности 
В селото се намира черква на около 200 години, музейна сбирка, разположена в старата сграда на училището, и читалище. През 1841 г. е основано първото училище във Варнеска област от първия му учител – Рашко Илиев Блъсков.

Личности 
 Пеню Иванов /Пенчо Йоанович/ – черковенски учител 1851-52
 Вълчо Кирчев [* 1848] – втори учител в Черковна, ученик на Илия Блъсков 1857-60

Източници 

Села в област Варна
Населени места в община Провадия